Ivan Focht
Ivan Focht (1927–1992), filozof, član ANU BiH. U rodnom Sarajevu završio je osnovnu školu i gimnaziju. Učesnik je NOB-a 1941-1945. Završio je studije filozofije na Filozofskom fakultetu u Zagrebu 1951. Na istom fakultetu odbranio je doktorsku disertaciju pod nazivom: Hegelovo učenje o odumiranju umjetnosti 1956. Od 1951. radi na Filozofskom fakultetu u Sarajevu. Izabran je 1956. za docenta, 1962. za vanrednog a 1968. za redovnog profesora. Na Odsjeku za filozofiju Filozofskog fakulteta u Sarajevu predavao je estetiku i logiku. Predavao je na Muzičkoj akademiji u Sarajevu (1957–1965). Penzionisan je 1974. Poslije se preselio u Zagreb i tamo živio do smrti 1992. Bavio se gljivarstvom i naučnom fantastikom. Objavio je brojne radove, rasprave, eseje i studije iz oblasti estetike. Bavio se i prevođenjem. Uređivao je časopise Odjek i Izraz. Bio je član ANU BiH. Ivan Focht je jevrejskog porijekla.